Katariina Libe

Katariina Libe (2021. aastani Katariina Ratasepp, 2009–2011 Katariina Kabel; sündinud 26. novembril 1986) on eesti näitleja ja kirjanik.

Haridus
Ta on õppinud Vanalinna HariduskolleegiumisAigi Viira. Tere, kool | Näitleja ja kirjanik Katariina Libe: „Joonas tahtis minna sinna kooli, kus õpivad ta vend ning tädipojad.” Õhtuleht.ee, 02.09.2024. ning lõpetanud 2012. aastal bakalaureusekraadiga Eesti Muusika- ja Teatriakadeemia lavakunstikooli (XXV lend, juhendaja Elmo Nüganen).

Töö ja loometegevus
Ta töötas aastatel 2010–2014 VAT Teatris näitlejana ja alates 2012. aastast näitles rollilepinguga ka Tallinna Linnateatris.Katariina Ratasepp Eesti Teatri Agentuur. Vaadatud 02.12.2025. Tuntuks sai ta eeskätt Maria rolliga telesarjast "Padjaklubi", kus mängis alates 2014. aastast.

Seejärel töötas ta ajakirjanikuna Delfi Meedias (ajakirja Pere ja Kodu ning ajalehe Eesti Ekspress kultuuriosa Areen toimetuses). 2025. aasta lõpust on ta vabakutseline.Anna-Maria Veidemann-Makko. Katariina Libe teatas sünnipäeval kannapöördest: tahtsin natuke vabadust Õhtuleht.ee, 27.11.2025.

Katariina Libelt on ilmunud noorteromaanid "Ohverduste sügis" (Varrak, 2021), mis pälvis Eesti Kirjanike Liidu romaanivõistlusel Margus Karu SA eripreemia, ja „Ebapunktid“ (Tänapäev, 2022). "Kuningas, kes kartis kummitusi" (Varrak, 2022) on tema kirjutatud ja illustreeritud raamat, mis on mõeldud väikelastele.

Libe on üks telesarja "Täiuslik sõbranna" idee autoreid ja stsenariste.

Ta on Eesti Näitlejate Liidu liige (2012. aastast).

 Looming 
Teatrirollid
 2013	"Metsiku küla Pibliotek", VAT Teater
 2013	"Netis sündinud", VAT Teater
 2013	Sokrates. "Pidusöök Prytaneionis", VAT Teater
 2013	"Andromeda saar", VAT Teater
 2014	"Liha luudel", Tartu Uus Teater
 2014	"Masohhisti pihtimus", VAT Teater
 2015	"Kohtumine kunstnikega 2015" (ürituste sari), Kanuti Gildi SAAL
 2015	"Kallis, ma valetasin", Kanuti Gildi SAAL
 2017	"Põhiküsimus", Eesti Draamateater
 2020	"Elevandi kõrts", Vana Baskini Teater

Lavastused
 2015	"Kallis, ma valetasin", Kanuti Gildi SAAL

 Telesarjarollid 
AastaRollTelesari2007administraator"Ohtlik lend"2014Marie"Viimane võmm"2014–2022Maria"Padjaklubi"2017Kirke"Vabad mehed"2022Anna"Naised vormis"2023Thea Zagel"Kättemaksukontor"

Raamatud
 "Ohverduste sügis" (Varrak, 2021) 
 "Ebapunktid" (Tänapäev, 2022)
 "Kuningas, kes kartis kummitusi" (Varrak, 2022)
 "Selena Kuu Nukumeistrite saarel" (Varrak, 2023)
 "Minu aastaring" (Varrak ja Maxima, 2024)
 "Minu kallis tervis" (Varrak, 2025)

Lühiproosa
 "Teine Erik". Looming 2022, nr 4
 "Enesetapja". Looming 2022, nr 4
 "Love not gone anywhere". Looming 2022, nr 12

Stsenaariumid
 "Valetamisklubi" – telesari, autorid Reeli Reinaus ja Katariina Libe
 "Täiuslik sõbranna" – telesari, autorid Reeli Reinaus ja Katariina Libe
 "Padjaklubi" uus hooaeg (kevad 2026) – telesari, autorid Kertu Moppel ja Katariina Libe
 "Isapuhkus" (2025) – 10-osaline kuuldemängusari, autorid Katariina Libe ja Indrek Koff

 Tunnustus 
 2023 August Gailiti nimeline novelliauhind ("Enesetapja")
 2024 EFTA-auhind – aasta sisulooja televisioonis (koos Reeli Reinausiga töö eest Elisa Huubis)EFTA 2024 auhinnad EFTA koduleht. Vaadatud 02.12.2025.

Kirjandusvõistluste auhinnad
 2009 Eesti Teatri Agentuuri näidendivõistluse äramärgitud töö ("Aline ehk Tuled põlevad, aga kedagi pole kodus")
 2021 Eesti Teatri Agentuuri näidendivõistluse I preemia ("Võrsed") 
 2021 Eesti Kirjanike Liidu romaanivõistlusel Margus Karu SA eripreemia

 Isiklikku 
Tema õde on näitleja Ursula Ratasepp.Aigi Viira. Tere, kool | Näitleja ja kirjanik Katariina Libe: „Joonas tahtis minna sinna kooli, kus õpivad ta vend ning tädipojad.” Õhtuleht.ee, 02.09.2024.

Ta oli aastatel 2009Mihkel Kabeli pulmapidu!–2011Katariina Ratasepp: "Vastata küsimusele, miks te lahutasite, on sama raske kui küsimusele, miks te olete koos." abielus näitleja Mihkel Kabeliga, neil on 2009. aastal sündinud poeg Rudolf Mattias.Erika Klaats. Tõelisesse koju tahavad lapsed alati tulla Maaleht.ee, 20.12.2012.

2016. aastal sündis poeg Joonas.Palju õnne! Väsinud, aga õnnelik: Katariina Ratasepal sündis poeg!

2021. aastal abiellus ta ajakirjanik Taavi Libega.Ajakirjanik Taavi Libe ja näitleja Katariina Ratasepp abiellusid!, Elu24, 5. juuli 2021.

Tema hobi on maalimine. 

 Viited 

 Välislingid 
 Katariina Ratasepp IMDb
 "Delta. Katariina Libe" ERR Klassikaraadio saade, 23. november 2022

Kategooria:Eesti näitlejad
Kategooria:Eesti Muusika- ja Teatriakadeemia vilistlased
Kategooria:Sündinud 1986